2018. gada 25. aprīlī Rīkojums Nr. 188

Rīgā (prot. Nr. 21 33. §)

**Par valsts nekustamā īpašuma K. Valdemāra ielā 4–35, Rēzeknē, ieguldīšanu valsts akciju sabiedrības "Elektroniskie sakari" pamatkapitālā**

Saskaņā ar Publiskas personas mantas atsavināšanas likuma 40. pantu, kā arī lai nodrošinātu publiskas personas komercdarbību saskaņā ar [Valsts pārvaldes iekārtas likuma](http://likumi.lv/ta/id/63545-valsts-parvaldes-iekartas-likums) [88. panta](http://likumi.lv/ta/id/63545-valsts-parvaldes-iekartas-likums#p88) pirmās daļas 2. punktu un Elektronisko sakaru likuma 6. panta pirmās daļas 7. punktā deleģētās valsts funkcijas īstenošanu – veiktu radiofrekvenču spektra radiomonitoringu –, atļaut Vides aizsardzības un reģionālās attīstības ministrijai ieguldīt valsts akciju sabiedrības "Elektroniskie sakari" pamatkapitālā kā mantisko ieguldījumu valsts nekustamo īpašumu (nekustamā īpašuma kadastra Nr. 2100 901 3798) – nedzīvojamo telpu Nr. 35 (telpu grupas kadastra apzīmējums 2100 004 0830 001 035) 50 m2 platībā, 4800/383750 kopīpašuma domājamās daļas no būves (būves kadastra apzīmējums 2100 004 0830 001) un 4800/383750 kopīpašuma domājamās daļas no zemes vienības (zemes vienības kadastra apzīmējums 2100 004 0830) – 10 800 *euro* vērtībā K. Valdemāra ielā 4–35, Rēzeknē, kas ierakstīts zemesgrāmatā uz valsts vārda Vides aizsardzības un reģionālās attīstības ministrijas personā.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards